Diari Oficial de la Generalitat Valenciana


Sumari del DOGV 8168, del 13-11-2017 (2017/9824)

RESOLUCIÓ de 13 d'octubre de 2017, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aerosubterrània en 20 kV, S/C, des del CT Granadina 3 fins al suport número 13367 de la LASMT a 20 kV per a alimentació a l'EDAR i l'estació de bombament 2, al terme municipal de San Isidro, província d'Alacant. Expedient número ATLINE/2015/132/03. Expedient d'expropiació forçosa número JUEXPR/2017/2/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8168

Data del DOGV
:   13-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9824


Data del document
:   13-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 13 d'octubre de 2017, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aerosubterrània en 20 kV, S/C, des del CT Granadina 3 fins al suport número 13514 de la LASMT a 20 kV per a alimentació a l'EDAR i l'estació de bombament 2, al terme municipal de San Isidro, província d'Alacant. Expedient número ATLINE/2015/132/03. Expedient d'expropiació forçosa número JUEXPR/2017/2/03. [2017/9824]  
  
Amb data 22 de febrer de 2017, el Servei Territorial d'Indústria i Energia d'Alacant, va dictar una resolució per la qual es va atorgar a Iberdrola Distribución Eléctrica, SAU l'autorització administrativa prèvia, l'autorització administrativa de construcció i la declaració, en concret, d'utilitat pública, per a la instal·lació elèctrica de distribució denominada línia elèctrica aerosubterrània a 20 kV, S/C, des de CT Granadina 3 fins al suport número 13009 de la LASMT A 20 kV per a subministrament de l'estació depuradora d'aigües residuals (EDAR) i l'estació de bombament 2, al terme municipal de San Isidro.  
La dita declaració d'utilitat pública, d'acord amb el que disposa la Llei 24/2013, de 26 de desembre, del sector elèctric, i el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la seua urgent ocupació i els és d'aplicació el procediment d'urgència que determina l'article 52 de la Llei d'expropiació forçosa, de 16 de desembre de 1954.  
  
En virtut d'això aquest Servei Territorial d'Indústria i Energia d'Alacant, en compliment del que disposa el mencionat article 52 de la Llei d'expropiació forçosa, ha resolt convocar les persones titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si procedira, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats, hauran d'acudir personalment o representades per mitjà de la deguda autorització, aportant els documents acreditatius de la seua titularitat i l'últim rebut de la contribució, podent-se acompanyar de persones que periten i un/a notari/a, si ho estimen oportú, amb despeses a càrrec seu.  
L'alçament d'actes tindrà lloc el pròxim dia 12 de desembre de 2017 a partir de les 12.00 hores en l'Ajuntament de San Isidro.  
L'orde d'alçament d'actes es comunicarà per mitjà de l'oportuna cèdula de citació, figurant la relació de les persones titulars convocades en el tauler d'edictes de l'ajuntament assenyalat en l'annex.  
  
En l'expedient expropiatori Iberdrola Distribución Eléctrica, SAU., assumirà la condició de beneficiària.  
  
Alacant, 13 d'octubre de 2017.- El cap del Servei Territorial d'Indústria i Energia: Matías Pablo Mas Gisbert.